Document ID: /fineweb-2-swissfilter-quality_10-filterrobots/filtered/02038.jsonl.gz/3559

Ditg hai guardà ora bain per l'Open Air Chapella. Quai grazia al dumber da cas da corona ch'era sa reducì e las schluccadas da las mesiras da la Confederaziun il matg. Lura eran ils organisaturs anc persvas da pudair realisar l'open air cun in bun concept da segirezza.
Ma, sco ils organisaturs scrivan, creschia il dumber da cas da corona puspè en la regiun. Il pegiurament da la situaziun da sanadad en las vischnancas vischinas sco era il svilup intschert sajan las raschuns per la decisiun. La sanadad da tut ils cumpigliads haja prioritad per il comité d'organisaziun.
Il 39avel Open Air Chapella ha ussa lieu pir en in onn, dals 6 fin ils 8 d'avust 2021.